Хогуартс

Хогуартс — Хәрри Поттер жайлы романдар желісіндегі ойдан шығарылған оқу орны. Ресми атауы «Hogwarts School of Witchcraft and Wizardry» немесе сирек кездесетін «Hogwarts Academy of Witchcraft and Wizardry», аудармасы — «Хогуартс Дуегерлік пен сиқыр мектебі / академиясы».

Сиқыр тарихының профессоры Катберт Биинстің сөздері бойынша, мың жылдай бұрын Хогуартстың негізін қалаған төрт сиқыршы болған: сиқыршы Годрик Грифиндор (), Салазар Слизерин (), Ровена Рәвенкло () және Хелга Хафлпаф (). Негізін салушылардың аты берілген төрт факультет бар: Грифиндорда мықты, жігерлі, батыл оқушылар оқыса, Слизеринде қан тазалығына аса көңіл білетін оқушылар, ал Хафлпафта өте ақылды оқушылар, Рәвенклода мейірімді оқушылар оқиды.

Сиқырлы күші бар балаларды оқытып, тәрбиелеу мақсатымен құрылған. Бұл оқушыларды мемлекеттің жан-жағынан жинаған. Бірақ уақыт өткен соң, құрушылардың арасында бөліну болады. Салазар Слизерин маглдардың балаларының оқуына шек қойып, тек нағыз сиқыршылардың балаларын оқыту керек деген ой айтады. Бірақ қалған құрушылар қарсы болғандықтан Салазар Слизерин мектептен кетуге мәжбүр болады.

Хогуартс Ұлыбританиядағы жалғыз сиқыршылық мектебі болуы ықтимал. Оқу 7 жылға созылған. Әр жылдың соңында оқушылар емтихан тапсырады, бірақ әсіресе 5-ші және 7-ші жылдардың соңындағы емтихандар маңызды. Хогуартстың оқушылар саны белгісіз. Ұлыбританиядағы барлық сиқыршылардың балаларының қабылдану әбден мүмкін.

Мектептің басшылары директор және оның орынбасарлары. Оқиғаның басында мектептің директоры Альбус Дамблдор болып келеді, ал оның орынбасары — Минерва МакГонагалл. Мектепте оқу тегін болып келеді, бірақ оқу құралдар мен кітаптарды оқушылар өздері сатып алады. Дегенмен, мектепте кедей отбасыларды оқу жабдықтарымен қамтамасыз ететін арнайы қор бар.

Санат:Хәрри Поттер